|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 16/2/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει και καταδικάζει απερίφραστα, φαινόμενα λεκτικής και σωματικής βίας σε οποιονδήποτε εργασιακό χώρο και αν εντοπίζονται και για οποιοδήποτε λόγο και αν συμβαίνουν.

Τέτοια φαινόμενα δυστυχώς δεν σπανίζουν και σκοπό έχουν τον εκφοβισμό των συναδέλφων προκειμένου οι εργαζόμενοι να αποδέχονται αδιαμαρτύρητα, κάθε φορά, την καταστρατήγηση των κατακτήσεων και των δικαιωμάτων τους.

Δυστυχώς ανάλογο περιστατικό συνέβη στη μονάδα διανομής των ΕΛΤΑ στο Περιστέρι, τον περασμένο Αύγουστο. Σύμφωνα με ανακοίνωση των Παρατάξεων του Σωματείου Ταχυδρόμων Αθήνας και Νομού Αττικής, συναδέλφισσα δέχτηκε λεκτική και σωματική επίθεση από μέλος του Σωματείου Ταχυδρόμων Αθήνας. Μάλιστα, όπως καταγγέλλει η ίδια η εργαζόμενη, είναι πλέον υπόλογη και απειλείται με ποινή από την εταιρεία.

Το ΕΚΑ απαιτεί από την Διοίκηση των ΕΛΤΑ να ελέγξει την καταγγελία και να αποδοθούν οι όποιες ευθύνες προκύψουν.

**Το Δ.Σ.**